
28 DR.30.7.2001 

duit pencen yang tidak dapat menampung taraf hidup yang semakin naik. Adakah 
kerajaan sedar berapakah pesara kini menerima pencen yang di bawah paras garis 
kemiskinan iaitu RM460? 

Ramai pakar ekonomi telah menyatakan bahawa Consumer Price Index (CPI) 
yang dikeluarkan oleh kerajaan telah memberi indeks yang tidak dapat mencerrninkan 
kadar inflasi yang sebenar. Saya mahu menyeru kerajaan untuk ulangkaji sistem 
pembayaran pencen kepada para pesara dan tanggungan mereka. Saya setuju 
dengan Persatuan Pesara Perkhidmatan Awam yang memohon agar kerajaan 
membayar pencen bulanan yang minimum sebanyak RM500 dan juga satu elaun 
tahunan sebanyak pencen satu bulan untuk meringankan beban yang dihadapi oleh 
masyarakat pesara. 

Malaysia mempunyai 350,000 orang pesara, Tuan Yang di-Pertua. Mereka 
yang bersara daripada sektor swasta layak untuk mendapat bayaran dari KWSP. 
Sungguhpun begitu, faedah yang mereka terima cuma boleh bertahan lima tahun 
sahaja sebelum mereka menghadapi kesulitan kewangan. Pesara-pesara 
perkhidmatan awam yang menerima pencen berdasarkan tempoh perkhidmatan 
mereka, juga menghadapi masalah yang sama dengan pesara sektor swasta. 

Mengikut formula yang digunakan di mana tempoh khidmat terhad kepada 
maksimum 25 tahun, pencen mereka berjumlah setengah dari gaji apabila mereka 
bersara pada umur 55 tahun. Satu aduan yang sering kita dengar daripada golongan 
yang berkhidmat melebihi 25 tahun, ada yang kerja sampai 35 tahun dalam 
perkhidmatan awam, juga dihadkan pencen mereka kepada 50% dari gaji terakhir 
mereka. Kebanyakan pesara menerima pencen sebanyak di antara RM250 hingga 
RM400 sahaja. 

Mengikut statistik tahun 1997, 70% dari pesara di negara ini menerima kurang 
daripada RM500, sementara 21 % menerima kurang dari RM200. Jumlah pencen ini 
adalah kurang dari subsistence level, dengan izin dan ini telah memaksa ramai pesara 
bergantung kepada anak-anak dan saudara-mara untuk bantuan kewangan ataupun 
mencari kerja-kerja yang menghasilkan pendapatan yang rendah. Walaupun umur 
persaraan dilanjutkan kepada 56 tahun tetapi terdapat satu golongan yang besar yang 
terpaksa bersara apabila mereka masih muda iaitu antara mereka adalah pasukan 
tentera dan polis yang 'decommissioned' pada umur antara 35 hingga 40 tahun, satu 
ketika di mana mereka mempunyai keluarga dan anak-anak yang perlu mereka biayai. 

Ramai daripada mereka diketepikan dan akhimya hanya mampu mendapat 
pekerjaan sebagai pekerja yang tidak berkemahiran atau mendapat pendapatan yang 
rendah, bekerja sebagai pemandu, jaga keselamatan (guard), despatch boy yang 
lazimnya kurang peluang untuk naik pangkat. 

Tuan Yang di-Pertua, pada mereka yang bersara pada umur 55 tahun, 
kebanyakan mereka masih banyak beban dan juga perlu membayar balik pinjaman. 
Kebanyakan kaki tangan perkhidmatan awam perlu bekerja sampai umur pada 
pertengahan 30-an, sebelum mereka mampu memohon pinjaman perumahan. Bila 
sampai masa bersara, kemungkinan besar mereka masih perlu bayar balik pinjaman. 

Semakin ramai rakyat Malaysia berkahwin lewat dan mereka masih 
mempunyai anak-anak kecil apabila mereka bersara. Ramai ibu bapa yang berumur 
dalam lingkungan 50-an perlu membayar pendidikan anak-anak mereka. Pesara juga 
perlu menghadapi tekanan hidup yang lain seperti perlu membayar kos perubatan yang 
kian meningkat dengan rancangan kerajaan untuk mengkorporatkan ataupun 
menswastakan hospital-hospital awam, pesara-pesara dari perkhidmatan awam akan 
dibebani untuk membayar kos yang lebih tinggi untuk membeli ubat ataupun mendapat 
rawatan. 

Akhimya, saya ingin menyeru pihak kerajaan mengkaji semula sistem pencen 
yang digunakan dan juga mengkaji kemungkinan untuk memberikan pencen minimum 
sebanyak RM500 bagi semua pesara dan saya juga ingin menyeru kerajaan untuk 
terus mengkaji kemungkinan untuk melanjutkan umur persaraan kepada 60 tahun atas 
apa yang dihujahkan oleh Yang Berhorrnat bagi Jelutong dan Bukit Mertajam di mana 
walaupun kita setuju bahawa mungkin kerajaan akan bimbang bahawa sektor awam 
akan menjadi oversized dan menjadi satu beban tetapi nampaknya kerajaan selama 20 
tahun kebelakangan ini telah melancarkan penswastaan. 



duit pencen yang tidak dapat menampung taraf hidup yang semakin naik. Adakah kerajaan sedar berapakah pesara kini menerima pencen yang di bawah paras garis kemiskinan iaitu RM460?. Ramai pakar ekonomi telah menyatakan bahawa Consumer Price Index (CPI) yang dikeluarkan oleh kerajaan telah memberi indeks yang tidak dapat mencerrninkan kadar inflasi yang sebenar. Saya mahu menyeru kerajaan untuk ulangkaji sistem pembayaran pencen kepada para pesara dan tanggungan mereka. Saya setuju dengan Persatuan Pesara Perkhidmatan Awam yang memohon agar kerajaan membayar pencen bulanan yang minimum sebanyak RM500 dan juga satu elaun tahunan sebanyak pencen satu bulan untuk meringankan beban yang dihadapi oleh masyarakat pesara. Malaysia mempunyai 350,000 orang pesara, Tuan Yang di-Pertua. Mereka yang bersara daripada sektor swasta layak untuk mendapat bayaran dari KWSP. Sungguhpun begitu, faedah yang mereka terima cuma boleh bertahan lima tahun sahaja sebelum mereka menghadapi kesulitan kewangan. Pesara-pesara perkhidmatan awam yang menerima pencen berdasarkan tempoh perkhidmatan mereka, juga menghadapi masalah yang sama dengan pesara sektor swasta. Mengikut formula yang digunakan di mana tempoh khidmat terhad kepada maksimum 25 tahun, pencen mereka berjumlah setengah dari gaji apabila mereka bersara pada umur 55 tahun. Satu aduan yang sering kita dengar daripada golongan yang berkhidmat melebihi 25 tahun, ada yang kerja sampai 35 tahun dalam perkhidmatan awam, juga dihadkan pencen mereka kepada 50% dari gaji terakhir mereka. Kebanyakan pesara menerima pencen sebanyak di antara RM250 hingga RM400 sahaja. Mengikut statistik tahun 1997, 70% dari pesara di negara ini menerima kurang daripada RM500, sementara 21 % menerima kurang dari RM200. Jumlah pencen ini adalah kurang dari subsistence level, dengan izin dan ini telah memaksa ramai pesara bergantung kepada anak-anak dan saudara-mara untuk bantuan kewangan ataupun mencari kerja-kerja yang menghasilkan pendapatan yang rendah. Walaupun umur persaraan dilanjutkan kepada 56 tahun tetapi terdapat satu golongan yang besar yang terpaksa bersara apabila mereka masih muda iaitu antara mereka adalah pasukan tentera dan polis yang 'decommissioned' pada umur antara 35 hingga 40 tahun, satu ketika di mana mereka mempunyai keluarga dan anak-anak yang perlu mereka biayai. Ramai daripada mereka diketepikan dan akhimya hanya mampu mendapat pekerjaan sebagai pekerja yang tidak berkemahiran atau mendapat pendapatan yang rendah, bekerja sebagai pemandu, jaga keselamatan (guard), despatch boy yang lazimnya kurang peluang untuk naik pangkat. Tuan Yang di-Pertua, pada mereka yang bersara pada umur 55 tahun, kebanyakan mereka masih banyak beban dan juga perlu membayar balik pinjaman. Kebanyakan kakitangan perkhidmatan awam perlu bekerja sampai umur pada pertengahan 30-an, sebelum mereka mampu memohon pinjaman perumahan. Bila sampai masa bersara, kemungkinan besar mereka masih perlu bayar balik pinjaman. Semakin ramai rakyat Malaysia berkahwin lewat dan mereka masih mempunyai anak-anak kecil apabila mereka bersara. Ramai ibu bapa yang berumur dalam lingkungan 50-an perlu membayar pendidikan anak-anak mereka. Pesara juga perlu menghadapi tekanan hidup yang lain seperti perlu membayar kos perubatan yang kian meningkat dengan rancangan kerajaan untuk mengkorporatkan ataupun menswastakan hospital-hospital awam, pesara-pesara dari perkhidmatan awam akan dibebani untuk membayar kos yang lebih tinggi untuk membeli ubat ataupun mendapat rawatan. Akhimya, saya ingin menyeru pihak kerajaan mengkaji semula sistem pencen yang digunakan dan juga mengkaji kemungkinan untuk memberikan pencen minimum sebanyak RM500 bagi semua pesara dan saya juga ingin menyeru kerajaan untuk terus mengkaji kemungkinan untuk melanjutkan umur persaraan kepada 60 tahun atas apa yang dihujahkan oleh Yang Berhorrnat bagi Jelutong dan Bukit Mertajam di mana walaupun kita setuju bahawa mungkin kerajaan akan bimbang bahawa sektor awam akan menjadi oversized dan menjadi satu beban tetapi nampaknya kerajaan selama 20 tahun kebelakangan ini telah melancarkan penswastaan.